ચૂંટણીના માહોલ વચ્ચે પણ ઉત્તરાયણના મહિના પહેલા પતંગ અને દોરીની સિઝન શરૂ થઇ ચૂકી છે. શહેરમાં ઠેરઠેર ફિરકીમાં માંજો પાયેલી દોરી વિંટળાવા લાગી છે. ગત વર્ષે રૂ. ૨૫૦૦ વાર દોરીના રૂ. ૧૦૦૦ હતા, જેના ભાવ વધીને સીધા રૂ. ૧૪૦૦ થઇ જતા પતંગ રસિયાઓએ દોરી-ફિરકીના રૂ. ૪૦૦ વધુ ખર્ચવાની તૈયારી રાખવી પડશે. ૧૦૦૦ વાર અને ૫૦૦૦ વારની દોરી સાથેની ફિરકીના ભાવમાં પણ રૂ. ૩૦૦થી ૫૦૦ સુધીનો વધારો નોંધાયો છે. પતંગમાં પણ ભાવવધારો આવી જ રહ્યો છે. તે પહેલા દોરી સાથેની ફિરકીનું વેચાણ પણ શરૂ થઇ ચૂક્યું છે. આ વર્ષની ઉત્તરાયણમાં પતંગ રસિયાઓના પતંગ દોરીનાં બજેટ તો વધશે જ, પરંતુ ઉત્તરાયણમાં ઊંધિયાં જલેબીની ધાબે જ્યાફત માણતાં પરિવારોને શાકભાજીની મોંઘવારી પણ નડી જશે.